|  |  |
| --- | --- |
| logo-dus-50gДеловодни број: 1329/2023Датум: 22.6.2023.године | **Дом ученика средњих школа„Срећно“** Кнеза Милоша бб,  35230 Ћуприја, Србија  ПИБ: 106159430 Maтични број: 17769367  |

На основу Решења Министарства просвете, број: 451-02-178/2023-05 од 08.05.2023. године,  Дом ученика средњих школа „Срећно“ Ћуприја расписује

**К  О  Н  К  У  Р  С
за пријем ученика за школску 2023/2024.** **годину**

Дом ученика средњих школа „Срећно“ Ћуприја у школској 2023/24. години прима 100 кандидата и то: 53 ученице и 47 ученика.

Право на смештај и исхрану имају ученици који су први пут уписани у одређени разред, чије се школовање финансира из буџета Републике Србије, који имају држављанство Републике Србије и чије пребивалиште није у седишту школе коју похађају. Дом опредељује до 10% места за припаднике осетљивих друштвених група. Пријем се врши на основу Правилника о смештају и исхрани ученика и студената („Сл.гласник РС“ 36/2019).

Васпитни рад у установи остварује се на српском језику.

**Пријављивање кандидата на Конкурс обавиће се у следећим роковима:**

* За прву расподелу пријаве се подносе од **3. до 14. јула 2023.** године у времену од **8 до 14 часова** радним данима и у суботу **8. јула од 9 до 13 часова** у Дому ученика средњих школа „Срећно“, ул. Кнеза Милоша бб, у Ћуприји.
* за преостала слободна места од **24. до 28. 08.2023.** године од **8 до 14 часова**.
* За осетљиве друштвене групе, који према редоследу на коначној ранг листи нису добили смештај у првој расподели, **24. до 28.08.2023**. године од **8 до 14 часова**.

**Ученици који према правилницима о наставном плану и програму стручних
предмета средњег стручног образовања имају обавезу обављања професионалне праксе, која се бројчано оцењује и улази у укупан просек оцене, обавезни су да се пријаве у првој расподели, а њихово рангирање обавиће се у другој расподели, када достављају сведочанства.** **Ученицима који се не пријаве у** **периоду од 03. до 14. јула неће се накнадно примати пријаве.**

**Прелиминарна ранг-листа** примљених ученика биће истакнута на огласној табли Дома и на сајту  [www.dus.rs](http://www.dus.rs/)  у року од  3 дана од истека рока за пријем докумената.

**Рок за подношење приговора** је 8 дана.

**Коначна ранг-листа** биће објављена 27.7.2023. године.

**Потребна документа** (оригинална или оверене фотокопије):
1. **Пријава на конкурс** – попуњава се у Дому приликом предаје докумената (може се преузети са сајта Дома ученика [www.dus.rs](http://www.dus.rs),
2. **Уверење о приходима по члану породице за прва три месеца ове године**, издато од стране надлежног општинског органа у месту пребивалишта родитеља/старатеља (да пребивалиште није мењано 6 месеци пре објављивања конкурса),3. **Дипломе и друге награде са учешћа на такмичењима ученика која се налазе у Календару такмичења ученика (  у организацији Министарства просвете) у претходно завршеном разреду (оверена фотокопија),**4. **За ученике који су уписани у први разред средње школе:
– сведочанство о завршеним разредима (V, VI, VII, VIII –**оверене фотокопије) **– уверење о обављеном завршном испиту**(оверена фотокопија) **– потврда  да је кандидат уписан у средњу школу као редован ученик**5. **За ученике који су уписали II, III, IV разред средње школе сведочанство о завршеном претходном разреду**(оверена фотокопија)
6. **Потврда о владању у установи** (добија се у Дому приликом предаје докумената)

**Kандидати из осетљивих друштвених група, који према редоследу на коначној ранг листи нису добили смештај у првој расподели, конкуришу за место у дому од 24. до 28.08.2023. године од 8 до 14 часова.** Уз захтев да буду посебно рангирани  у оквиру наменски опредељених капацитета установе прилажу доказ о припадности осетљивој друштвеној групи.